5099 


02003662103020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Αρ. Φύλλου 366 


21 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αριθμού ατόμων στα οποία θα ανατεθεί η 
εκτέλεση έργου της Γενικής Γραμματείας Πληρο¬ 
φοριακών Συστημάτων (ΚΕ.Π.Υ.Ο.), με σύμβαση μί¬ 
σθωσης έργου σύμφωνα με τις διατάξεις των άρ¬ 


θρων 681 κ.ε. του Αστικού Κώδικα. 1 

Τροποποίηση της 2/85181/0022/30.8.99 (ΦΕΚ 893/Β/ 

99) κοινής Υπουργικής απόφασης. 2 

Καθορισμός αντιμισθίας του Προέδρου του Οργανι¬ 
σμού Περίθαλψης Ασφαλισμένων Δημοσίου 
(Ο.Π.Α.Δ.), για την προσφερόμενη διοικητική εργα¬ 
σία . 3 

Τροποποίηση της 248/0051/10.9.2001 απόφασης του 

Υπ. Οικονομικών. 4 

Σύσταση ελεγκτικής ομάδας για τη διενέργεια ελέγχου 
στα Υποπρογράμματα: (6) «ΑΝΘΡΩΠΙΝΟΙ ΠΟΡΟΙ» 
και (7) «ΕΝΕΡΓΕΙΕΣ ΜΕ ΠΡΩΤΟΒΟΥΛΙΑ ΤΩΝ ΕΘΝΙ¬ 
ΚΩΝ ΑΡΧΩΝ ΚΑΙ ΤΗΣ ΕΠΙΤΡΟΠΗΣ» του ΕΠ ΤΕΧΝΙ¬ 
ΚΗ ΒΟΗΘΕΙΑ. 5 

Σύσταση ελεγκτικής ομάδας για τη διενέργεια ελέγχου 
στο Π. Ε. Π. Πελοποννήσου στο πλαίσιο του ΕΓΤΠΕ - 
Τμ. Προσανατολισμού και στο Ε.Π. «Ανάπτυξη Το¬ 
μέα Γ εωργίας» στο Ν. Αρκαδίας. 6 

Αποζημίωση μελών Αρχιτεκτονικής Επιτροπής Ο.Σ.Κ. 

Α.Ε. 7 

Καθιέρωση υπερωριακής εργασίας για τρεις (3) υπαλ¬ 
λήλους του γραφείου του Γενικού Γραμματέα Εκ¬ 
παίδευσης Ενηλίκων. 8 

Καθορισμός αριθμού συνεδριάσεων και αποζημίωσης 
Προέδρου, μελών, εισηγητών και γραμματέα της 

Β.Τ.Δ.Ε. του Περ/κού Υποκ/τος ΙΚΑ Λάρισας. 9 

Καθορισμός αποζημίωσης Προέδρου Μελών και Γραμ- 
ματέως της επιτροπής για την σύνταξη σχεδίου κοι¬ 
νής υπουργικής απόφασης με την οποία θα ρυθμίζε¬ 
ται κάθε αναγκαία λεπτομέρεια για την εφαρμογή του 


άρθρου 5του Ν.2955/2001 (ΦΕΚ 256/τ.Α./2.11.2001) 10 
Καθορισμός αποζημίωσης Προέδρου Μελών και Γραμ- 
ματέως της επιτροπής για την σύνταξη σχεδίου κοι¬ 
νής υπουργικής απόφασης προβλεπομένης από την 
παράγραφο 2του άρθρου 7του Ν. 2955/2001 (ΦΕΚ 


256/τ. Α./2.11.2001). 11 

Υπερωριακή εργασία μονίμου προσωπικού του Λιμενι¬ 
κού Ταμείου ΛΕΣΒΟΥ, Α' εξαμήνου 2002. 12 


Έγκριση υπερωριακής εργασίας υπαλλήλων με σχέση 
εργασίας ιδιωτικού δικαίου αορίστου χρόνου του 
Ταμείου Παρακαταθηκών και Δανείων. 13 


ΑΠΟΦΑΣΕΙ Σ 

Αριθ. 1022335/463/000 ΙΑ (1) 

Καθορισμός αριθμού ατόμων στα οποία θα ανατεθεί η 
εκτέλεση έργου της Γενικής Γραμματείας Πληροφο¬ 
ριακών Συστημάτων (ΚΕ.Π.Υ.Ο.), με σύμβαση μίσθω¬ 
σης έργου σύμφωνα με τις διατάξεις των άρθρων 681 
κ.ε. του Αστικού Κώδικα. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 6του Ν. 2527/1997 «Τροποποίηση και συ¬ 
μπλήρωση διατάξεων του Ν. 2190/1994 και άλλες διατά¬ 
ξεις» (ΦΕΚ. 206/Α78.10.1997). 

β) του άρθρου 27 του Ν. 2081/1992 (ΦΕΚ. 154/Α’), με το 
οποίο προστέθηκε νέο άρθρο 29Α’ στο Ν. 1558/1985, όπως 
το α’ εδάφιο της παρ. 2 του προστεθέντος άρθρου αντικα- 
ταστάθηκε με τις διατάξεις του άρθρου 1 παρ. 2α του 
Ν.2469/1997 (ΦΕΚ. 38/Α’). 

γ) του άρθρου 3 περ. γ’του Ν. 2362/1995 (ΦΕΚ.247/Α’). 

δ) των παραγράφων 15 και 27 του άρθρου 4 του Ν. 
2390/1996 (ΦΕΚ. 54/Α’) και 

ε) των άρθρων 681 κ.επ. του Αστικού Κώδικα. 

2. Τις διατάξεις του Π.Δ.284/1988 «Οργανισμός του 
Υπουργείου Οικονομικών» (ΦΕΚ. 128 & 165 Α’), όπως τρο¬ 
ποποιήθηκε και συμπληρώθηκε μεταγενέστερα. 

3. Την αριθμ. 16/2002 Γ νωμοδότηση του Β’ Τμήματοςτου 
Νομικού Συμβουλίου του Κράτους, που έγινε δεκτή από 
τον Υφυπουργό Οικονομικών με την από 31.1.2002 επιση- 
μειωματική πράξη, η οποία επέχει θέση της προβλεπόμε- 
νης από τις διατάξεις της παρ. 2 του άρθρου 6 του Ν. 
2527/97 βεβαίωσης ότι «πρόκειται για γνήσια σύμβαση έρ¬ 
γου που δεν υποκρύπτει εξαρτημένη εργασία». 

4. Την αριθμ. ΔΙΠΠ/Φ.ΕΓΚΡ.5/76/1313/4.3.2002 απόφα¬ 
ση της Επιτροπής του άρθρου 2παρ. 1 της αριθμ. 55/1998 
Π.Υ.Σ. (άρθρο 1 παρ.51 Ν.2412/1996). 

5. Την αριθμ. 1057182/367/0015/16.5.1996 απόφαση του 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Υπουργού Οικονομικών «Απαλλαγή τήρησης βιβλίων. 

Δημόσιο & Ν.Π.Δ.Δ.» (ΦΕΚ.407/Β727.5.1996). 

6. Το γεγονός ότι στη Γενική Γραμματεία Πληροφορια¬ 
κών Συστημάτων και στα πλαίσια του Ε.Π. «ΚΛΕΙΣΘΕΝΗΣ» 
αναπτύχθηκαν μια σειρά έργων που σήμερα βρίσκονται σε 
κρίσιμη φάση παραγωγικής λειτουργίας και ο όγκος των 
αρχείων τους είναι εξαιρετικά μεγάλος για την κατά αρχήν 
εισαγωγή τους στα συστήματα και για την περαιτέρω ενη¬ 
μέρωση των μεταβολών, (σχετικό το αριθμ. πρωτ. 004/4-1- 
2002 έγγραφο του Γενικού Γραμματέα της Γενικής Γραμ- 
ματείας Πληροφοριακών Συστημάτων). 

7. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού Προϋπολογι¬ 
σμού, συνολικού ύψους εξακοσίων χιλιάδων (600.000) ευ¬ 
ρώ περίπου, γιατο χρονικό διάστημα των έξι (6) μηνών, που 
μπορεί να αντιμετωπισθεί από τις εγγεγραμμένες πιστώ¬ 
σεις του προϋπολογισμού του Υπουργείου Οικονομικών 
στον ΚΑΕ 0871 του Ε.Φ. 23-150 (σχετικό το αριθμ. πρωτ. 
2/1298/17-1-2002 έγγραφο του Γ.Λ.Κ.). 

8. Την αριθμ. ΔΙΔΚ/Φ.1/2/22875/31-10-2001 κοινή από¬ 
φαση του Πρωθυπουργού και Υπουργού Εσωτερικών Δ.Δ. 
&Α. «Ανάθεση αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης», αποφασί¬ 
ζουμε: 

1. Καθορίζουμε σε εκατόν εννέα (109) τον αριθμό των φυ¬ 
σικών προσώπων, χειριστών διατρητικών μηχανών, δευτε¬ 
ροβάθμιας εκπαίδευσης (Δ.Ε.), στα οποία μπορεί να ανα¬ 
τεθεί με σύμβαση μίσθωσης έργου, κατά τις διατάξεις των 
άρθρων 681 κ.επ. του Αστικού Κώδικα, η εκτέλεση του έρ¬ 
γου της εισαγωγής στοιχείων για την υλοποίηση των έργων 
στα πλαίσια του Ε.Π.« Κλεισθένης» (ΤΑΧΙδ, Ι.Θ.Ι.δ-, Ο.Π.Σ., 
Μ.Τ.Π.Υ., Κληροδοτημάτωνκ.λπ.). 

2. Για την ολική παράδοση του έργου απαιτείται χρονικό 
διάστημα έξι (6) μηνών. Οι δε ανάδοχοι θα αναλάβουν την 
εκτέλεση του έργου ως συνοφειλέτες εις ολόκληρον, κατά 
το άρθρο 481 κ.επ. του Αστικού Κώδικα. Παράταση του 
χρόνου παράδοσης του έργου επιτρέπεται χωρίς οποια¬ 
δήποτε αύξηση της αμοιβής των αναδοχών. 

3. Τα φυσικά πρόσωπα στα οποία θα ανατεθεί η εκτέλε¬ 
ση του έργου πρέπει να κατέχουν: α) πτυχίο χειριστών δια- 
τρητικών μηχανών ή αντίστοιχο ή συναφές πτυχίο ενιαίου 
πολυκλαδικού λυκείου ή τεχνικού - επαγγελματικού λυκεί¬ 
ου ή τεχνικής επαγγελματικής σχολής δευτεροβάθμιας εκ¬ 
παίδευσης ή σχολής μαθητείας του ΟΑΕΔ του Ν. 
1346/1983 (ΦΕΚ.46/Α’) ή άλλου ισότιμου τίτλου σχολικής 
μονάδας της ημεδαπής ή αλλοδαπής ή β) απολυτήριο τίτ¬ 
λο λυκείου ή εξαταξίου γυμνασίου ή ισότιμου σχολείου, 
ανεξάρτητα από ειδικότητα, και σχετική εμπειρία δύο (2) 
τουλάχιστον ετών στο χειρισμό διατρητικών μηχανών. 

4. Οι ανάδοχοι θα αμείβονται με 0,00075 ευρώ ανά δα- 
κτυλισμό, με βάση τον αριθμό των πραγματοποιούμενων 
κατά μήνα δακτυλισμών. Η αμοιβή θα καταβληθεί στους 
ανάδοχους, σύμφωνα με τα οριζόμενα στις αριθμ. 
194902/22.11.1996 (ΦΕΚ.777/Β’) και αριθμ. 2083062/ 
8402/0022/28.12.1994 (ΦΕΚ.971/Β’) αποφάσεις του 
Υπουργού Οικονομικών (άρθρο 4 παρ. 15 Ν. 2390/1996 
ΦΕΚ 54/Α’) και σε καμιά περίπτωση δεν μπορεί να υπερβεί 
το ποσό των εκατό χιλιάδων (100.000) ευρώ μηνιαίως. Οι 
ανάδοχοι, εφόσον δεν έχουν την ιδιότητα του επιτηδευμα- 
τία από άλλη αιτία, απαλλάσσονται απάτην υποχρέωση τή¬ 
ρησης βιβλίων και έκδοσης στοιχείων για τις αμοιβές που 
λαμβάνουν. 


5. Τόπος εκτέλεσης του έργου ορίζεται η Γενική Γραμ¬ 
ματεία Πληροφοριακών Συστημάτων (Κ.Ε.Π.Υ.Ο.), στις 
εγκαταστάσεις της οποίας είναι ελεύθεροι να εργαστούν οι 
ανάδοχοι οποιεσδήποτε ώρες ή ημέρες επιθυμούν. 

6. Το προς ανάθεση έργο πρόκειται να εκτελεστεί μία φο¬ 
ρά και η εκτέλεση του δεν θα υπόκειται στις εντολές και τις 
οδηγίες του εργοδότη. Οι ανάδοχοι δεν υποχρεούνται να 
τηρούν συγκεκριμένο ωράριο υπηρεσίας ή εργασίας, αλλά 
αναλαμβάνουν την υποχρέωση να περαιώσουν το έργο 
που τους ανατίθεται στο συγκεκριμένο χρονικό διάστημα 
των έξι (6) μηνών. 

7. Ανανέωση ή παράταση των συμβάσεων μίσθωσης έρ¬ 
γου απαγορεύεται και είναι αυτοδικαίως άκυρη. 

8. Απασχόληση των αναδοχών σε έργα ή εργασίες άσχε¬ 
τες με εκείνες που περιγράφονται στην παρούσα απόφα¬ 
ση, όπως θα εξειδικευθούν στις προς κατάρτιση συμβά¬ 
σεις μίσθωσης έργου, απαγορεύεται. 

9. Οι ανάδοχοι δε δικαιούνται δώρο Χριστουγέννων και 
Πάσχα, καθώς και άδεια και επίδομα άδειας, ενώ δεν υφί- 
σταται υποχρέωση του εργοδότη για ασφάλιση του ανα- 
δόχου σε φορέα κύριας ή επικουρικής ασφάλισης. 

10. Η εκτέλεση του έργου που πρόκειται να υποστηριχθεί 
από τους 109 υπαλλήλους, δεν ανάγεται στον κύκλο καθη¬ 
κόντων των υπαλλήλων του ΚΕΠΥΟ δεδομένου ότι πρόκει¬ 
ται περί νέων έργων που εξαιτίας της φύσης και της έκτα¬ 
σης τους δεν εντάσσονται στα συνήθη έργα του ΚΕΠΥΟ, 
και οι λόγοι για τους οποίους η ΓΓΠΣ αδυνατεί να αντιμε¬ 
τωπίσει τις ανάγκες των έργων που προαναφέρονται στην 
παρ. 1 της παρούσας απόφασης είναι: 

α. Το έργο υπερβαίνει την παραγωγική δυναμικότητατου 
ΚΕ.Π.Υ.Ο. και η εκτέλεση του οφείλει να ολοκληρωθεί σε 
συγκεκριμένα χρονικά όρια για την εξυπυρέτηση των πολι¬ 
τών. 

β. Το υπάρχον προσωπικό έχει κατανεμηθεί στα μεγάλα 
έργα που αναπτύσσονται στη Γ.Γ.Π.Σ. (ΤΑΧΙδ, ΙΟΙ3, Νομι¬ 
κές Πληροφορίες, ΣΔΟΕ, Προσωπικό - Μισθοδοσία-Συ- 
ντάξεις κ.α.) και δεν επαρκεί για το σύνολο των προς εισα¬ 
γωγή στοιχείων στα συστήματα, και 

γ. Ο όγκος των στοιχείων είναι αρκετά μεγάλος σε συν¬ 
δυασμό με τις τρέχουσες εφαρμογές, προθεσμιακού χα¬ 
ρακτήρα στη Γ.Γ.Π.Σ. 

(Σχετικά τα αριθμ. πρωτ. 004/4-1 -2002 και 034/15.1.2002 
έγγραφα του Γενικού Γραμματέα της Γ.Γρ.Πλ.Σ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2002 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚ. ΧΡΙΣΤΟΔΟΥΛΑΚΗΣ Σ. ΜΠΕΝΟΣ 

-♦- 

Αριθ. 2/5973/0022 (2) 

Τροποποίηση της 2/85181/0022/30.8.99 (ΦΕΚ 893/Β/99) 
κοινής Υπουργικής απόφασης. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 23 και 29 του Ν.1558/1985 
(ΦΕΚ 137/85 τ.Α') «Κυβέρνηση και Κυβερνητικά Όργανα». 

2. Τις διατάξεις του άρθρου 2 του Ν.2685/1999 (ΦΕΚ 
35/Α/99) «Κάλυψη δαπανών μετακινούμενων υπαλλήλων 
εντός και εκτός της Επικράτειας και άλλες διατάξεις». 

3. Τις διατάξεις του άρθρου 22 του Ν.2362/95 (ΦΕΚ 
247/95 τ.Α') «περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις». 

4. Τις διατάξεις του άρθρου 29 του Ν.2081/92 (ΦΕΚ 
154/Α/10.9.92) «Ρύθμιση του θεσμού των Επιμελητηρίων 
και άλλες διατάξεις». 

5. Το Π.Δ. 213/92 (ΦΕΚ 102/Α/92) «Οργανισμόςτης Γενι¬ 
κής Γ ραμματείας Κοιν.Ασφαλίσεων». 

6. Το γεγονός ότι από την απόφαση αυτή προκαλείται 
επιπλέον ετήσια οικονομική επιβάρυνση ύψους 5580 ΕΥΡΩ 
για το τρέχον καθώς και για τα επόμενα οικονομικά έτη, 
έχουν προβλεφθεί δε οι σχετικές πιστώσεις στον Προϋπο¬ 
λογισμό του ΤΑΞΥ έτους 2002 στους Κ.Α. 0771 και 0772. 

7. Την αρ. 80088/21.10.2001 (ΦΕΚ 1485 Β’) απόφαση 
ανάθεσης αρμοδιοτήτων στους Υφυπουργούς Εργασίας 
και Κοινωνικών Ασφαλίσεων. 

8. Την αριθμ. 1100383/1330/Α0006/31.10.2001 (ΦΕΚ 
1485 Β’) απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών». 

9. Την ανάγκη μετακίνησης ενός μέλους του Δ.Σ. του ΤΑ¬ 
ΞΥ από Θεσ/νίκη, αποφασίζουμε: 

Τροποποιούμε εν μέρει την αριθμ. 2/85181 /0022/ 30.8.99 
(ΦΕΚ 893 Β’) ΚΥΑ ως προς το ανώτατο όριο ημερών μετα¬ 
κίνησης εκτός έδρας στους Ασφαλιστικούς Οργανισμούς 
αρμοδιότητας της Γ.Γ.Κ.Α. και το ΚΗΥΚΥ και καθορίζουμε 
το όριο αυτό σε (120) ημέρες οι οποίες κατανέμονται σε δέ¬ 
κα (10) ημέρες κατά μήνα με δυνατότητα συμψηφισμού, 
για ένα μέλος του Δ.Σ. του ΤΑΞΥ μετακινούμενο από 
Θεσ/νίκη κατά την διάρκεια της θητείας του. 

Κατά τα λοιπά ισχύειη ΚΥΑαριθμ. 2/85181/0022/30.8.99 
(ΦΕΚ893 Β’). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΦΛΩΡΙΔΗΣ Ρ. ΣΠΥΡΟΠΟΥΛΟΣ 

-♦- 

Αριθ. 2/6624/0022 (3) 

Καθορισμός αντιμισθίας του Προέδρου του Οργανισμού 
Περίθαλψης Ασφαλισμένων Δημοσίου (Ο.Π.Α.Δ.), για 
τηνπροσφερόμενη διοικητική εργασία. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του άρθρου 10 του Ν. 2768/99, όπως συμπληρώθηκε 
με την παράγραφο 2 του άρθρου 29 του Ν. 2789/00. 

β. του άρθρου 40του Ν. 849/78, όπως συμπληρώθηκε με 
το άρθρο 8του Ν. 2129/93. 

γ. του άρθρου 29α του Ν. 1558/85, όπως προστέθηκε με 
το άρθρο 27 του Ν. 2081/92 και αντικαταστάθηκε με το άρ¬ 
θρο 1 του Ν. 2469/97. 

δ. του άρθρου 5 του Π.Δ. 52/2001 «Οργάνωση και λει¬ 
τουργία του Ο.Π.Α.Δ.», σύμφωνα με τις οποίες, ο Πρόε¬ 
δρος του Δ.Σ. του Ο.Π.Α.Δ. ασκεί τις αρμοδιότητες του Γε¬ 
νικού Δ/ντή κατά την έναρξη λειτουργίας του Οργανισμού 
και μέχρι το διορισμό Γ ενικού Δ/ντή, καθώς και στην περί¬ 
πτωση απουσίας ή κωλύματος τούτου. 

2. Την αριθ. 2/318/0004/10-1-2002 (ΦΕΚ 6/10.1.2002) κ.υ.α. 


σχετικά με τροποποίηση της κ.υ.α. αριθ. 2/5138/ 0004/ 
24.1.2000 με την οποία ορίζεται ο πρόεδρος του Ο.Π.Α.Δ. 

3. Την αριθ. 1100383/1330/Α0006/31.10.2001 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών» (ΦΕΚ 1485Β/ 31.10.2001). 

4. Το αριθ. 784/5.2.2002 έγγραφο του Ο.Π.Α.Δ. 

5. Το γεγονός ότι από τις διατάξεις της παρούσας προ- 
καλείται δαπάνη ύψους τριάντα πέντε χιλιάδων διακοσίων 
είκοσι Ευρώ (35.220,00€ ) ετησίως σε βάρος των πιστώ¬ 
σεων του ΚΑΕ 0211 του προϋπολογισμού του Ο.Π.Α.Δ., 
αποφασίζουμε. 

Καθορίζουμε την μηνιαία αντιμισθία του Προέδρου του 
Ο.Π.Α.Δ., στο ποσό των δύο χιλιάδων εννιακοσίων τριάντα 
πέντε Ευρώ (2.935,00 € ) μικτά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2002 

ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 310/0051 (4) 

Τροποποίηση της 248/0051/10.9.2001 απόφασης του 
Υπ. Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις του άρθρ. 17του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις». 

2. - Την αριθμ. 1100383/1330/Α0006 απόφαση ανάθεσης 
αρμοδιοτήτων του Υπουργού Οικονομικών στους Υφυ¬ 
πουργούς (ΦΕΚ 1485 τ. Β'). 

3. - Την ανάγκη διενέργειας ελέγχου στην Ειδική Υπηρε¬ 
σία Διαχείρισης του Ε.Π. Αττικής στα πλαίσια ελέγχου των 
προγραμμάτων του Γ’ Κ.Π.Σ. 

4. - Το γεγονός ότι από της διατάξεις της απόφασης προ- 
καλείται δαπάνη 90.000 δρχ. για την αμοιβή των ελεγκτών, 
η οποία βαρύνει τον ΚΑΕ 0515του φορέα 140 του Υπουρ¬ 
γείου Οικονομικών. 

5. - Την αριθμ. 2/30195/0022/18.5.2001 απόφαση του 
Υπουργού Οικονομικών «Καθορισμός αποζημίωσης των 
μελών των ελεγκτικών ομάδων του άρθρου 17 (παρ. 6) του 
Ν. 2860/2000». 

6. -Την αριθμ 14/7.9.2001 Συνεδρίαση της Επιτροπής Δη¬ 
μοσιονομικού Ελέγχου. 

7. -Την αριθμ. 248/0051/10.9.2001 απόφαση του Υπουρ¬ 
γού Οικονομικών στην οποία εσφαλμένα αναγράφηκε το 
όνομα του ελεγκτή Μιχαήλ Παπαδημητρίου, ως Θεμιστο¬ 
κλή Παπαδημητρίου, αποφασίζουμε: 

Τροποποιούμε την αριθμ. 248/0051/10.9.2001 απόφαση 
του Υπουργού Οικονομικών ως προς το όνομα του δεύτε¬ 
ρου μέλους της ελεγκτικής ομάδας στην Ειδική Υπηρεσία 
Διαχείρισης του Ε.Π. Αττικής, αντί Παπαδημητρίου Θεμι¬ 
στοκλής, Παπαδημητρίου Μιχαήλ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 312/0051 (5) 

Σύσταση ελεγκτικής ομάδας για τη διενέργεια ελέγχου 
στα Υποπρογράμματα: (6) «ΑΝΘΡΩΠΙΝΟΙ ΠΟΡΟΙ» και 
(7) «ΕΝΕΡΓΕΙΕΣ ΜΕ ΠΡΩΤΟΒΟΥΛΙΑ ΤΩΝ ΕΘΝΙΚΩΝ 
ΑΡΧΩΝ ΚΑΙ ΤΗΣ ΕΠΙΤΡΟΠΗΣ» του ΕΠ ΤΕΧΝΙΚΗ ΒΟΗ¬ 
ΘΕΙΑ. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθ. 17 του Ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις». 

2. Την αριθμ. 2/25422/0004/25.4.2001 κοινή απόφαση 
των Υπουργών Εθνικής Οικονομίας και Οικονομικών «Κα¬ 
τάργηση του Ειδικού Συντονιστικού Οργάνου του άρθ. 6 
του Ν. 2187/1994 και μεταφορά των αρμοδιοτήτων του 
στην Επιτροπή Δημοσιονομικού Ελέγχου του άρθ. 17 του 
Ν. 2860/2000», (ΦΕΚ:529/τ.Β’/2001). 

3. Την αριθμ. 1100383/1330/Α0006/31.10.2001 απόφαση 
του Πρωθυπουργού και Υπουργού Οικονομικών «καθορι¬ 
σμός αρμοδιοτήτωντων Υφυπουργών Οικονομικών» (ΦΕΚ: 
1485/τ. Β'/2001). 

4. Την ανάγκη ουσιαστικού ελέγχου στο ΕΠ: ΤΕΧΝΙΚΗ 
ΒΟΗΘΕΙΑ στα πλαίσια του Ευρωπαϊκού Κοινωνικού Ταμεί¬ 
ου (ΕΚΤ). 

5. Την αριθμ. 2/30195/0022/18.5.2001 απόφαση του 
Υπουργού Οικονομικών «καθορισμός αποζημίωσης των 
μελών των ελεγκτικών ομάδων του άρθρου 17 (παρ. 6) τον 
Ν. 2860/2000». 

6. Το γεγονός ότι από τις διατάξεις αυτής της απόφασης 
προκαλείται δαπάνη για την αμοιβή των ελεγκτών, η οποία 
βαρύνει τον ΚΑΕ 0515 του Ε.Φ. 140 του Υπουργείου Οικο¬ 
νομικών, ύψους 660,30 ΕΥΡΩ, αποφασίζουμε: 

1. Συνιστούμε Ελεγκτική Ομάδα για τη διενέργεια ουσια¬ 
στικού ελέγχου στα Υποπρογράμματα: (6) «ΑΝΘΡΩΠΙΝΟΙ 
ΠΟΡΟΙ» και (7) «ΕΝΕΡΓΕΙΕΣ ΜΕ ΠΡΩΤΟΒΟΥΛΙΑ ΤΩΝ 
ΕΘΝΙΚΩΝ ΑΡΧΩΝ ΚΑΙ ΤΗΣ ΕΠΙΤΡΟΠΗΣ»του ΕΠ: ΤΕΧΝΙΚΗ 
ΒΟΗΘΕΙΑ. 

1. Μέλη της ελεγκτικής ομάδας ορίζονται οι εξής: 

α. Χρονόπουλος Γεώργιος. 

β. Ζαβραδινός Νικόλαος υπάλληλοι της Δ/νσης 51ης 
Προγραμματισμού και Ελέγχων του ΓΛΚ και 

γ. Λουκέρη Μαριλένα, υπάλληλος της Δ/νσης 52η Μελε¬ 
τών και Αξιολόγησης του ΓΛΚ. 

Συντονιστής της ελεγκτικής ομάδας ορίζεται ο Χρονό¬ 
πουλος Γεώργιος. 

2. Ο έλεγχος θα διενεργηθεί στο Υπουργείο Εργασίας 
και Κοινωνικών Ασφαλίσεων, (Γεν. Γραμμ. Διαχείρισης Κοι¬ 
νοτικών & Άλλων Πόρων, Δ/νση Σχεδιασμού & Εφαρμογής 
Προγραμμάτων ΕΚΤ) και στην Εταιρεία Διαχείρισης Τεχνι¬ 
κής Βοήθειας ΕΠΕ στην Αθήνα από 26 Μαρτίου 2002 έως 
και 1 Απριλίου 2002 (5 εργάσιμες ημέρες). 

3. Έργο της Ελεγκτικής Ομάδας ειδικότερα είναι: 

• η διαπίστωση της ορθής υλοποίησης των επί μέρους 
ενεργειών σύμφωνα με τις Εθνικές και Κοινοτικές διατά¬ 
ξεις. 

• η διαπίστωση της ύπαρξης επαρκούς διαδρομής ελέγ¬ 
χου, και 

• η πληρότητα και η νομιμότητα των δικαιολογητικών και 
λοιπών παραστατικών στοιχείων πληρωμών. 

4. Μετά το πέρας του ελέγχου θα συνταχθεί έκθεση μετά 
αποτελέσματα ελέγχου, η οποία θα παραδοθεί στην Δ/νση 
Μελετών και Αξιολόγησης του Γενικού Λογιστηρίου του 


Κράτους, για εισήγηση στην Επιτροπή Δημοσιονομικού 
Ελέγχου, (ΕΔΕΑ). 

5. Στα μέλη της ελεγκτικής ομάδας θα καταβληθεί η προ- 
βλεπόμενη, από το στοιχείο 5 του προοιμίου της απόφα¬ 
σης, αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2002 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-Φ- 

Αριθ. 309/0051 (6) 

Σύσταση ελεγκτικής ομάδας για τη διενέργεια ελέγχου 
στο Π. Ε. Π. Πελοποννήσου στο πλαίσιο του ΕΓΤΠΕ - 
Τμ. Προσανατολισμού και στο Ε.Π. «Ανάπτυξη Τομέα 
Γεωργίας» στο Ν. Αρκαδίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις του άρθρ. 17 του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις». 

2. -Την αριθμ. 2/2422/0004/25.4.2001 κοινή απόφαση των 
Υπουργών Εθνικής Οικονομίας και Οικονομικών «Κατάρ¬ 
γηση του Ειδικού Συντονιστικού Οργάνου του άρθρ. 6 του 
Ν. 2187/1994 (ΦΕΚ 529 τ. Β’) και μεταφορά των αρμοδιο¬ 
τήτων του στην Επιτροπή Δημοσιονομικού Ελέγχου του 
άρθρ. 17του Ν. 2860/2000», (ΦΕΚ251 τ. Α’). 

3. -Την αριθμ. 1100383/1330/Α0006/31.10.2001 απόφα¬ 
ση καθορισμός αρμοδιοτήτων του Υφυπουργού Οικονομι¬ 
κών (ΦΕΚ 1485τ. Β’). 

4. - Την απόφαση Ε(96) 482/24.4.1996 που αφορά την 
έγκριση του Πολυταμειακού Επιχειρησιακού Προγράμ¬ 
ματος τεχνικής Βοήθειας και την αριθμ. 8287/ 7.3.1997 
απόφαση του Υφυπουργού Εθνικής Οικονομίας. 

5. - Το γεγονός ότι από τις διατάξεις αυτήςτης απόφασης 
προκαλείται δαπάνη για την αμοιβή των ελεγκτών, η οποία 
βαρύνει τον ΚΑΕ 0515 του φορέα 140 του Υπουργείου Οι¬ 
κονομικών, ενώ οι δαπάνες μετακίνησης, διαμονής και ημε¬ 
ρήσιας αποζημίωσης θα βαρύνουντην από 12.6.1996 σύμ¬ 
βαση. 

6. - Την αριθμ. 2/30195/0022/18.5.2001 απόφαση του 
Υπουργού Οικονομικών «Καθορισμός αποζημίωσης των 
μελών των ελεγκτικών ομάδων του άρθρου 17 (παρ. 6) του 
Ν. 2860/2000». 

7. - Το πρόγραμμα ελέγχων 2002 της Επιτροπής Δημο¬ 
σιονομικού Ελέγχου, αποφασίζουμε: 

Συνιστούμε Ελεγκτική Ομάδα για τη διενέργεια ουσια¬ 
στικού ελέγχου α) στο Π.Ε.Π. Πελοποννήσου, στα πλαίσια 
του ΕΓΤΠΕ, Τμ. Προσανατολισμού και β) στο Ε.Π. «Ανά¬ 
πτυξη Τομέα Γ εωργίας» Μέτρο 5.2 στο Ν. Αρκαδίας. 

Μέλη της Ελεγκτικής ομάδας ορίζονται οι εξής: 

• Δαφνιά Γεωργία, υπάλληλος, της 51ης Δ/νσης Προ¬ 
γραμματισμού και Ελέγχωντου Γ.Λ.Κ. 

• Τζιμάνης Γεώργιος, υπάλληλος, της 51ηςΔ/νσης Προ¬ 
γραμματισμού και Ελέγχωντου Γ.Λ.Κ. 

• Κιντής Ηλίας, υπάλληλος, τηςΥ.Δ.Ε. Αρκαδίας. 

• Ράπανος Βασίλειος, εμπειρογνώμονας μηχανικός 
υπάλληλος Υπουργείου Γεωργίας. 

Συντονιστής της ομάδας ελέγχου ορίζεται ο Τζιμάνης Γε- 
ώργιος. 

Ο έλεγχος θα διενεργηθεί α) στη Γραμματεία της Περι¬ 
φέρειας Πελοποννήσου και σε αρμόδιες υπηρεσίες και τε¬ 
λικούς δικαιούχους στους Νομούς που έχει υλοποιηθεί το 
πρόγραμμα και β) στη Διεύθυνση Ελέγχου Κατασκευής 
Έργων (ΔΕΚΕ) Ν. Αρκαδίας αρμόδια για τα έργα που θα 
ελεγχθούν. 

Ο έλεγχος θα διενεργηθεί κατά το χρονικό διάστημα από 
31.3.2002 έως 7.4.2002 και η συνολική δαπάνη για καταβο¬ 
λή αποζημίωσης στους ελεγκτές θα ανέλθει στο ποσό των 
1.408,64€ . 

Έργο της Ελεγκτικής Ομάδας ειδικότερα είναι: 

• Ο έλεγχος των συστημάτων διαχείρισης και ελέγχου. 

• Η διαπίστωση της πορείας υλοποίησης των έργων, 
σύμφωνα με τις εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών και 
λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου των έργων. 

Μετά το πέρας του ελέγχου θα συνταχθεί έκθεση με τα 
αποτελέσματα ελέγχου που θα παραδοθεί στην Διεύθυνση 
Μελετών και Αξιολόγησης του Γενικού Λογιστηρίου του 
Κράτους, το αργότερο εντός ενός μηνός από την περαίω- 
ση του ελέγχου, για εισήγηση στην Επιτροπή Δημοσιονο¬ 
μικού Ελέγχου. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση από την υπό στοιχείο 6 του προοι¬ 
μίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2002 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθ. 2/10015/0022 (7) 

Αποζημίωση μελών Αρχιτεκτονικής Επιτροπής Ο.Σ.Κ. Α.Ε. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.2327/1995 άρθρο 10 παρ. 20 (ΦΕΚ 156 
Α731.7.1995) «Περί Εθνικού Συμβουλίου Παιδείας, ρύθμι¬ 
ση θεμάτων έρευνας παιδείας και μετεκπαίδευσης εκπαι¬ 
δευτικών και άλλες διατάξεις». 

2. Την παρ. 2 του άρθρου 19 του Ν.2470 (ΦΕΚ 40 
τ.Α'/21.3.1997) «Αναμόρφωση μισθολογίου προσωπικού 
της Δημόσιας Διοίκησης και άλλες συναφείς διατάξεις» 
σύμφωνα με την οποία η αμοιβή κατά συνεδρίαση δεν μπο¬ 
ρεί να είναι ανώτερη των πέντε εκατοστών (5/100) του βα¬ 
σικού μισθού του 16ου Μ.Κ. και σε καμία περίπτωση η αμοι¬ 
βή δεν μπορεί να υπερβαίνει τις πενήντα (50) συνεδριάσεις 
ετησίως. 

3. Την απόφαση 7 της 131/10.1.2002 συνεδρίασης του Δι¬ 
οικητικού Συμβουλίου του Ο.Σ.Κ. «Περί ανασυγκρότησης 
επιτροπής ελέγχου Αρχιτεκτονικού και ελέγχου εφαρμο¬ 
γής της αδείας ή των οικοδομικών εργασιών». 

4. Το άρθρο 40 του Ν.849/78 (232/Α’) όπως συμπληρώ¬ 
θηκε με το άρθρο 8του Ν. 2129/93 (57/Α). 

5. Το γεγονός ότι από την απόφαση αυτή προκαλείται δα¬ 
πάνη ύψους: 

5.676 ευρώ σε βάρος του προϋπολογισμού του Ο.Σ.Κ. 
Για την ανωτέρω δαπάνη έχει εγγράφει σχετική πίστωση 
στον προϋπολογισμό του Ο.Σ.Κ. στον κωδικό αριθμό 0264 


«Αποζημίωση για Επιτροπές και Συμβούλια» για το οικονο¬ 
μικό έτος 2002. 

6. Την αριθ.2/14337/0022/1.3.2000 απόφαση του Γ.Λ.Κ. 

7. Την αριθμ.2/74260/0004/15.10.99 κοινή απόφαση των 
υπουργών Εσωτερικών, Δημόσιας Διοίκησης και Αποκέ¬ 
ντρωσης, Εθνικής Οικονομίας και Οικονομικών, Εθνικής 
Παιδείας και Θρησκευμάτων, κ.λπ. «Μεταβίβαση εξουσίας 
υπογραφής σύμφωνα με το αρ.7 παρ.1 του Ν.1943/91», 
αποφασίζουμε: 

Ορίζουμε την αποζημίωση των μελών της διετούς θητεί¬ 
ας Τριμελούς Επιτροπής Ελέγχου Αρχιτεκτονικού και 
Ελέγχου Εφαρμογής της αδείας και των οικοδομικών ερ¬ 
γασιών, που συγκροτήθηκε με την αριθμ.7 απόφαση της 
131/10.1.2002 συνεδρίασης του Δ.Σ. του Ο.Σ.Κ. στο ποσό 
των είκοσι οκτώ ευρώ και τριάντα οκτώ λεπτών (28,38) κα¬ 
τά συνεδρίαση. 

Οι συνεδριάσεις της Επιτροπής δεν μπορούν να υπερ¬ 
βαίνουν τις πενήντα (50) ετησίως. 

Η παρούσα ισχύει από 10.1.2002 μέχρι 9.1.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2002 
Οι Γ ενικοί Γ ραμματείς 

Δημοσιονομικής Πολιτικής Εθνικής Παιδείας 

Υπουργείου Οικομομικών και Θρησκευμάτων 

ΙΩΑΝΝΗΣ ΚΟΥΣΟΥΛΑΚΟΣ ΑΘΑΝΑΣΙΟΣ ΤΣΟΥΡΟΠΛΗΣ 

-♦- 

Αριθ. 2/12776/002 (8) 

Καθιέρωση υπερωριακής εργασίας για τρεις (3) υπαλλή¬ 
λους του γραφείου του Γ ενικού Γ ραμματέα Εκπαίδευ¬ 
σης Ενηλίκων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85, όπως συ¬ 
μπληρώθηκε με το αρ. 27 του Ν.2081/82 και αντικαταστά- 
θηκε με το αρ.1 του Ν.2469/97. 

2. Τις διατάξεις του αρ. 18 του Ν.2470/1997 περί αναμόρ¬ 
φωσης του ενιαίου μισθολογίου όπως αντικαταστάθηκε με 
το αρ.ΐδτου Ν.2592/98. 

3. Την αρ.1107147/1239/0006Α/4.10.96 κοινή απόφαση 
του Πρωθυπουργού και του Υπ. Οικονομικών. 

4. Την αριθ. 2/74260/0022/15.10.1999 ΚΥΑ «Μεταβίβαση 
εξουσίας υπογραφής σύμφωνα μετο άρθρο 7 παρ. 1 του Ν. 
1943/91». 

5. Την πράξη του Υπουργικού Συμβουλίου αριθ. 
88/2.8.85 «Οργάνωση και λειτουργία Πολιτικών Γ ραφείων 
μελών της Κυβέρνησης και Υφυπουργών» όπως συμπλη¬ 
ρώθηκε και τροποποιήθηκε με την αριθμ. 377/4.10.95 ΠΥΣ. 

6. Την ανάγκη εύρυθμης λειτουργίας του Γ ραφείου του Γ ε¬ 
νικού Γ ραμματέα Εκπαίδευσης Ενηλίκων, αποφασίζουμε: 

Καθιερώνουμε υπερωριακή εργασία με αμοιβή για τρεις 
(3) υπαλλήλους του γραφείου του Γ ενικού Γ ραμματέα Εκ¬ 
παίδευσης Ενηλίκων για το χρονικό διάστημα Ιανουαρίου- 
Ιουνίου του 2002 και μέχρι ενενήντα (90) ώρες το μήνα για 
κάθε υπάλληλο (90 απογευματινές ώρες). 

Οι ώρες υπερωριακής εργασίας των υπαλλήλων αυτών 
ορίζονται από τη λήξη του ωραρίου εργασίας και μέχρι της 
22ης ώρας για κάθε εργάσιμη ημέρα. 

Η δαπάνη των υπερωριών βαρύνει τον προϋπολογισμό 
της Γ ενικής Γ ραμματείας Εκπαίδευσης Ενηλίκων. 

Προκαλείται δαπάνη 6.500 (έξι χιλιάδες πεντακόσια ευρώ) 
για ένα εξάμηνο και υπάρχουν οι αναγκαίες πιστώσεις στον 
προϋπολογισμό του 2002 της Γ.Γ.Λ.Ε.-19 640 Κ.Α.Ε. 0511. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει ένα μήνα πριν από τη δημοσίευσή 
της. 

Αθήνα, 11 Μαρτίου 2002 
Οι Γ ενικοί Γ ραμματείς 

Δημοσιονομικής Πολιτικής Εθνικής Παιδείας 

Υπουργείου Οικομομικών και Θρησκευμάτων 

ΙΩΑΝΝΗΣ ΚΟΥΣΟΥΑΑΚΟΣ ΑΘΑΝΑΣΙΟΣ ΤΣΟΥΡΟΠΛΗΣ 

-♦- 

Αριθ. 2/9428/0022 (9) 

Καθορισμός αριθμού συνεδριάσεων και αποζημίωσης 

Προέδρου, μελών, εισηγητών και γραμματέα της 

Β.Τ.Δ.Ε. του Περ/κού Υποκ/τος ΙΚΑΛάρισας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4του άρθρου 3του Ν. 1160/81 
καιτηςπαρ. 2 του άρθρου μόνου του Π.Δ/τος 492/84. 

2. Τις διατάξεις της παρ. 5 του άρθρου 4 του Ν. 2026/92 
(Α43). 

3. Τις διατάξειςτου άρθρου 19του Ν. 2470/97 (Α40). 

4. Το άρθρο 1 του Ν. 2469/97 (Α 38). 

5. Το 2031994/4753/0022/27.5.97 έγγραφο του Γενικού 
λογιστηρίου του Κράτους. 

6. Τη Φ. 21/870/6.12.2001 απόφαση (Β 1684). 

7. Το γεγονός ότι από την απόφαση αυτή προκαλείται δα¬ 
πάνη ύψους 12.466,08 € περίπου ετησίως για την επόμε¬ 
νη πενταετία, η οποία δεν βαρύνει τον Κρατικό Προϋπολο¬ 
γισμό αλλά τον προϋπολογισμό του IΚΑ στον ΚΑΕ 0264. 

8. Το Π.Δ. 372/14.9.95 (ΦΕΚ 201/95 τ.Α') Μεταφορά της 
Γενικής Γραμματείας Κοινωνικών Ασφαλίσεων από το 
Υπουργείο Υγείας Πρόνοιας και Κοινωνικών Ασφαλίσεων 
στο Υπουργείο Εργασίας. 

9. Το Γ 24/9/21.1.2002 έγγραφο της Διοίκησης του ΙΚΑ. 

10. Την 2/80345/0004/8.11.99 κοινή υπουργική απόφαση 
μεταβίβαση εξουσίας υπογραφής, σύμφωνα με το άρθρο 
7 παρ. 1 του Ν. 1943/91, αποφασίζουμε: 

Καθορίζουμε τον αριθμό των κατά μήνα συνεδριάσεων 
της Β Τ.Δ.Ε. του Περιφερειακού Υποκ/τος ΙΚΑ Λάρισας σε 
τέσσερις (4). 

Στον Πρόεδρο της Επιτροπής καταβάλλεται μηνιαία απο¬ 
ζημίωση, η οποία ανέρχεται στο ποσό των 114,45 ΕΥΒΟ μέ¬ 
λη , τους εισηγητές και τον γραμματέα στο ποσό των 102,71 
ΕΥΒΟ. 

Το ποσό της αποζημίωσης καταβάλλεται για το σύνολο 
των κατά μήνα προβλεπόμενων συνεδριάσεων. 

Τυχόν πραγματοποίηση περισσοτέρων συνεδριάσεων 
δεν δημιουργεί αξίωση για πρόσθετη αποζημίωση. 

Για συμμετοχή σε λιγότερες συνεδριάσεις καταβάλλεται 
η ανάλογη αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εργασίας 

Υπουργείου Οικονομικών και Κοινωνικών Ασφαλίσεων 

ΙΩΑΝΝΗΣ ΚΟΥΣΟΥΑΑΚΟΣ ΠΑΝ. ΘΕΟΦΑΝΟΠΟΥΛΟΣ 


Αριθ. 2/13087/0022 (10) 

Καθορισμός αποζημίωσης Προέδρου Μελών και Γραμ- 
ματέως της επιτροπής για την σύνταξη σχεδίου κοινής 
υπουργικής απόφασης με την οποία θα ρυθμίζεται κά¬ 
θε αναγκαία λεπτομέρεια για την εφαρμογή του άρ¬ 
θρου 5 του Ν.2955/2001 (ΦΕΚ 256/τ.Α./2.11.2001). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Α. Τις διατάξεις: 

1. Τις διατάξειςτου άρθρου 5του Ν. 2955/2001 «Προμή¬ 
θειες Νοσοκομείων και λοιπών Μονάδων Υγείας» (ΦΕΚ 
256/τ.Α'/2.11.2001). 

2. Τις διατάξεις του άρθρου 128 του Π.Δ/τος 95/2000 
«Οργανισμός του Υπουργείου Υγείας και Πρόνοιας» (ΦΕΚ 
76/τ.Α/2000). 

3. Του άρθρου 19 του Ν. 2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ40/τ.Α/97). 

4. Του άρθρου 40 του Ν. 849/1978 «περί παροχής κινή¬ 
τρων δια την ενίσχυση της Περιφερειακής και Οικονομικής 
ανάπτυξης της χώρας» όπως συμπληρώθηκε με το άρθρο 
8 του Ν. 2129/93 (ΦΕΚ59Α). 

5. Του άρθρου 22παρ. 3του Ν. 2362/1995 «ΠερίΔημοσί¬ 
ου Λογιστικού, ελέγχου των δαπανών του Κράτους και άλ¬ 
λες διατάξεις» (ΦΕΚ 247/τ.Α/27.11.1995). 

6. Του άρθρου 27του Ν. 2081/92 (ΦΕΚ 154/92τ.Α) με το 
οποίο προστέθηκε άρθρο 29Α στο Ν.1558/1985 (ΦΕΚ 
137/Α/1985) όπως τελικά αντικαταστάθηκε με το άρθρο 1 
του Ν. 2469/97 «περιορισμός και βελτίωση της αποτελε- 
σματικότητος των κρατικών δαπανών και άλλες διατάξεις» 
(ΦΕΚ 38/97 τ.Α). 

7. Την 1039386/441/Α0006/21.4.2000 κοινή απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 571/τ.Β/21.4.2000). 

8. Την 2/80345/0004/8.11.1999 κοινή υπουργική απόφα¬ 
ση « Μεταβίβαση εξουσίας υπογραφής σύμφωνα με το άρ¬ 
θρο 7παρ. 1 του Ν. 1943/91». 

Την ΔΥΙδ/οικ.Γ.Π.8903/25.1.2001 απόφαση του Υπουρ¬ 
γού Υγείας και Πρόνοιας, περί συγκρότησης επιτροπής για 
την σύνταξη σχεδίου κοινής υπουργικής απόφασης, με την 
οποία θα ρυθμίζεται κάθε αναγκαία λεπτομέρεια για την 
εφαρμογή του άρθρου 5 του Ν. 2955/2001 (ΦΕΚ 
256/Τ.Α./2.11.2001). 

Β. Το γεγονός ότι η εν λόγω επιτροπή εργάζεται από την 
ημερομηνία συγκροτήσεώς της σε καθημερινή βάση ανε¬ 
ξαρτήτως ωραρίου εργασίας και υπολογίζεται ότι θα ολο¬ 
κληρώσει το έργο της εντός τριών μηνών από την συγκρό¬ 
τησή της. 

Γ. Το γεγονός ότι από τις διατάξεις της απόφασης αυτής, 
προκαλείται για το τρέχον οικονομικό έτος, δαπάνη ύψους 
έξι χιλιάδων εννιακοσίων (6.900) ΕίΙΒΟ, η οποία θα αντιμε- 
τωπισθεί από τις εγγεγραμμένες πιστώσεις του προϋπο¬ 
λογισμού εξόδωντου Υπουργείου Υγείας και Πρόνοιας και 
ειδικότερα από τον Κωδικό Αριθμό Εξόδων 0515 του Φο¬ 
ρέα Φ15/210. 

Η συνολική δαπάνη για την λειτουργία της επιτροπής 
ανέρχεται στο ποσόντων 6.900 ΕΙΙΒΟ περίπου, αποφασί¬ 
ζουμε: 

1. Τα μέλη της Επιτροπής που συγκροτήθηκε με την 
ΔΥΙδ/οικ.Γ.Π.8903/25.1.2001 απόφαση, του Υπουργού 

Υγείας και Πρόνοιας, για την σύνταξη σχεδίου κοινής 
υπουργικής απόφασης με την οποία ρυθμίζεται κάθε ανα¬ 
γκαία λεπτομέρεια για την εφαρμογή του άρθρου5του Ν. 
2955/2001 (ΦΕΚ 256/τ.Α./2.11.2001), αμείβονται μηνιαίως 
ως κάτωθι: 

Πρόεδρος 450 € ΕΙΙΒΟ 

Μέλος 400 € ΕΙΙΒΟ 

Γραμματέας 200 € ΕΙΙΒΟ 

Η ανωτέρω αποζημίωση καταβάλλεται στους δικαιού¬ 
χους με βεβαίωση του Προέδρου της Επιτροπής, ότι πα¬ 
ρέστησαν στις συνεδριάσεις που κλήθηκαν και οι οποίες 
δεν μπορούν να είναι λιγότερες από τρεις (3) το μήνα. Σε 
περίπτωση που τα μέλη μετείχαν σε λιγότερες των τριών 
(3) συνεδριάσεων η αποζημίωση μειώνεται στο τρίτο. 

2. Η παραπάνω δαπάνη βαρύνει τον προϋπολογισμό του 
Υπουργείου Υγείας και Πρόνοιας (Φ15-210 ΚΑΕ 0515). 

3. Οι εργασίες της εν λόγω επιτροπής αναμένεται να πε- 
ρατωθούν σε χρονικό διάστημα τριών μηνών από την συ¬ 
γκρότησή της. 

4. Η απόφαση έχει έναρξη ισχύος από την ημερομηνία 
έναρξης λειτουργίας της επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Υγείας και Πρόνοιας 

ΙΩΑΝΝΗΣ ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 2/11555/0022 (11) 

Καθορισμός αποζημίωσης Προέδρου Μελών και Γραμ- 
ματέως της επιτροπής για την σύνταξη σχεδίου κοινής 
υπουργικής απόφασης προβλεπομένης από την πα¬ 
ράγραφο 2 του άρθρου 7 του Ν. 2955/2001 (ΦΕΚ 
256/Τ.Α./2.11.2001). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Α.Τις διατάξεις: 

1. Τις διατάξεις του άρθρου 5 του Ν. 2955/2001 «Προμή¬ 
θειες Νοσοκομείων και λοιπών Μονάδων Υγείας» (ΦΕΚ 
256/Τ.Α/2.11.2001). 

2. Τις διατάξεις του άρθρου 128 του Π.Δ/τος 95/2000 
«Οργανισμός του Υπουργείου Υγείας και Πρόνοιας» (ΦΕΚ 
76/Τ.Α/2000). 

3. Του άρθρου 19 του Ν. 2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ 40/τ.Α/97). 

4. Του άρθρου 40 του Ν. 849/1978 «περί παροχής κινή¬ 
τρων δια την ενίσχυση της Περιφερειακής και Οικονομικής 
ανάπτυξης της χώρας» όπως συμπληρώθηκε με το άρθρο 
8του Ν. 2129/93 (ΦΕΚ59Α). 

5. Του άρθρου 22παρ. 3του Ν. 2362/1995 «ΠερίΔημοσί¬ 
ου Λογιστικού, ελέγχου των δαπανών του Κράτους και άλ¬ 
λες διατάξεις» (ΦΕΚ 247/τ.Α/27.11.1995). 

6. Του άρθρου 27του Ν. 2081/92 (ΦΕΚ 154/92τ.Α) με το 
οποίο προστέθηκε άρθρο 29Α στο Ν.1558/1985 (ΦΕΚ 
137/Α/1985) όπως τελικά αντικαταστάθηκε με το άρθρο 1 


του Ν. 2469/97 «περιορισμός και βελτίωση της αποτελε- 
σματικότητος των κρατικών δαπανών και άλλες διατάξεις» 
(ΦΕΚ 38/97 τ.Α). 

7. Την 1039386/441/Α0006/21.4.2000 κοινή απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ571/τ.Β'/21.4.2000). 

8. Την 2/80345/0004/8.11.1999 κοινή υπουργική απόφα¬ 
ση «Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91». 

9. Τη ΔΥΙδ/οικ.Γ.Π.45372/20.12.2001 απόφαση του 
Υπουργού Υγείας και Πρόνοιας, περί συγκρότησης επι¬ 
τροπής για την για την σύνταξη κοινής υπουργικής απόφα¬ 
σης προβλεπομένης από την παράγραφο 2 του άρθρου 7 
του Ν. 2955/2001 (ΦΕΚ 256/τ.Α./2.11.2001). 

Β. Το γεγονός ότι η εν λόγω επιτροπή εργάζεται από την 
ημερομηνία συγκροτήσεώς της σε καθημερινή βάση ανε¬ 
ξαρτήτως ωραρίου εργασίας και υπολογίζεται ότι θα ολο¬ 
κληρώσει το έργο της εντός τριών μηνών από τη συγκρό¬ 
τησή της. 

Γ. Το γεγονός ότι από τις διατάξεις της απόφασης αυτής, 
προκαλείται για το τρέχον οικονομικό έτος, δαπάνη ύψους 
δεκατριών χιλιάδων εννιακοσίων πενήντα (13.950) ΕΙΙΒΟ, 
η οποία θα αντιμετωπισθεί από τις εγγεγραμμένες πιστώ¬ 
σεις του προϋπολογισμού εξόδων του Υπουργείου Υγείας 
και Πρόνοιας και ειδικότερα από τον Κωδικό Αριθμό Εξό¬ 
δων 0515 του Φορέα Φ15/210. 

Η συνολική δαπάνη για την λειτουργία της επιτροπής 
ανέρχεται στο ποσόντων 13.950 ΕΙΙΒΟ περίπου, αποφασί¬ 
ζουμε: 

1. Τα μέλη της Επιτροπής που συγκροτήθηκε με την 
ΔΥΙδ/οικ.Γ.Π.45372/20.12.2001 απόφαση του Υπουργού 
Υγείας και Πρόνοιας, για την σύνταξη σχεδίου κοινής 
υπουργικής απόφασης προβλεπομένης από την παράγρα¬ 
φο 2 του άρθρου 7 του Ν. 2955/2001 (ΦΕΚ 256/τ.Α./ 
2.11.2001), αμείβονται μηνιαίως ως κάτωθι: 

Πρόεδρος 450 € ΕΙΙΒΟ 

Μέλος 400 € ΕΙΙΒΟ 

Γραμματέας 200€ ΕΙΙΒΟ 

Η ανωτέρω αποζημίωση καταβάλλεται στους δικαιού¬ 
χους με βεβαίωση του Προέδρου της Επιτροπής ότι παρέ¬ 
στησαν στις συνεδριάσεις που κλήθηκαν και οι οποίες δεν 
μπορούν να είναι λιγότερες από τρεις (3) το μήνα. Σε περί¬ 
πτωση πουτα μέλη μετείχαν σε λιγότερες των τριών (3) συ¬ 
νεδριάσεων η αποζημίωση μειώνεται στο τρίτο. 

2. Η παραπάνω δαπάνη βαρύνει τον προϋπολογισμό του 
Υπουργείου Υγείας και Πρόνοιας (Φ15-210 ΚΑΕ 0515). 

3. Οι εργασίες της εν λόγω επιτροπής αναμένεται να πε- 
ρατωθούν σε χρονικό διάστημα δύο μηνών από την συ¬ 
γκρότησή της. 

4. Η απόφαση έχει έναρξη ισχύος από την ημερομηνία 
έναρξης λειτουργίας της επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Υγείας και Πρόνοιας 

ΙΩΑΝΝΗΣ ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 




5106 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/11907/0022 (12) 

Υπερωριακή εργασία μονίμου προσωπικού του Λιμενι¬ 
κού Ταμείου ΛΕΣΒΟΥ, Α' εξαμήνου 2002. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξειςτου άρθρου 18του Ν. 2470/97, όπως αντι- 
καταστάθηκε με αυτές του άρθρου 15 του Ν. 2592/1998 
«Αναπροσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» (ΦΕΚ57/τ.Α'/18.3.1998). 

2. Τις διατάξεις των αρ. 16 και 22 του Ν. 1558/85 (ΦΕΚ 
137/Α/1985) «Κυβέρνηση και Κυβερνητικά Όργανα». 

3. Την 1100383/1330/Α0006/31.10.2001 ΚΥΑ «Ανάθεση 
αρμοδιοτήτων στους Υφυπουργούς Οικονομικών» του 
Πρωθυπουργού και του Υπουργού Οικονομικών (ΦΕΚ 
1485/Β/31.10.2001). 

4. Την 2/74260/0004/15.10.1999 (ΦΕΚ 1925 Β) «Μεταβί¬ 
βαση εξουσίας υπογραφής σύμφωνα με το άρθρο 7 παρ. 1 
του Ν. 1943/91». 

5. Την 13/02 Πράξη Λιμενικής Επιτροπής Λ.Τ .ΛΕΣΒΟΥ. 

6. Το 183/29.1.2002 έγγραφο Λ.Τ. ΛΕΣΒΟΥ. 

7. Τις 2022941/2297/0022/7.4.1998, 2050742/5390/ 
0022/28.7.1998 και 2/8803/0022/8.2.1999 εγκυκλίους του 
Υπουργείου Οικονομικών/Γ.Λ.Κ. 

8. Το γεγονός ότι σύμφωνα με τις διατάξεις της απόφα¬ 
σης αυτής προκαλείται δαπάνη 3.451,2 ευρώ σε βάρος 
των πιστώσεων του Προϋπολογισμού του Λιμενικού Τα¬ 
μείου Λέσβου έτους 2002 (ΚΑΕ 0261), αποφασίζουμε: 

1. Α. Την έγκριση πραγματοποίησης δύο χιλιάδων εκατόν 
εξήντα (2.160) ωρών υπερωριακής εργασίας σε έξι (6) 
υπαλλήλους του Λ.Τ. ΛΕΣΒΟΥ για την αντιμετώπιση επο¬ 
χιακών και εκτάκτων υπηρεσιακών αναγκών κατά το Α' εξά¬ 
μηνο 2002. 

Β. Οι όλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
αυτού οφείλονται στους λόγους που αναλυτικά εκτίθενται 
κατωτέρω: 

- Είσπραξη απόδοση παραβάσεων κ.ο.κ. 

- Καταμέτρηση, ελλιμενισμοί σκαφών όλων των λιμένων 
Ν. ΛΕΣΒΟΥ. 

- Καταμέτρηση έλεγχος παραλιακών χώρων - είσπραξη 
τελών. 

Γ. Η Υπερωριακή εργασία θα πραγματοποιείται καθημε¬ 
ρινά από 17η μ.μ. έως 21η μ.μ.ώρα εκτός Σαββάτου και Κυ¬ 
ριακής. Υπεύθυνος για τον έλεγχο εκτέλεσης υπερωρια- 
κής εργασίας θα είναι ο Πρόεδρος του Λιμενικού Ταμείου 
ΧΑΙΤΟΓΛΟΥ Π. 

Δ. Η δαπάνη ύψος 2.347,76 ευρώ περίπου που θα προ- 
κύψει από την ανωτέρω αιτία θα βαρύνει τον ΚΑΕ 0261 του 
προϋπολογισμού έτους 2002 του πιο πάνω Λιμενικού Τα¬ 
μείου και όχι τον Κρατικό Προϋπολογισμό. Η συνολική δα¬ 
πάνη δε μπορεί, σε καμία περίπτωση, να υπερβεί σε ετήσια 
βάση το ύψος της ετήσιας πίστωσης του προϋπολογισμού 
του κάθε Λιμενικού Ταμείου που έχει εγγράφει για την αιτία 


αυτή, μη επιτρεπομένης της αύξησης των σχετικών πιστώ¬ 
σεων με μεταφορά κονδυλίων από πιστώσεις άλλων κατη¬ 
γοριών, είτε με χορήγηση συμπληρωματικών κονδυλίων. 

Ε. Ο αριθμός του προσωπικού που θα απασχολείται υπε- 
ρωριακά κάθε φορά καθώς και ο αριθμός των ωρών, θα 
εξαρτηθεί από τις πραγματικές υπηρεσιακές ανάγκες που 
θα καθορισθεί με απόφαση της Λιμενικής Επιτροπής του 
Λιμενικού Ταμείου Λέσβου. 

Ε. Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει ένα μήνα πριν από τη δημοσίευσή 
της έως 31.6.2002. 

Αθήνα, 15 Μαρτίου 2002 

Οι Γ ενικοί Γ ραμματείς 

Δημοσιονομικής Πολιτικής 

Υπουργείου Οικονομικών Εμπορικής Ναυτιλίας 

ΙΩΑΝΝΗΣ ΚΟΥΣΟΥΛΑΚΟΣ ΛΑΜΠΡΟΣ ΛΑΜΠΡΟΠΟΥΛΟΣ 

-♦- 

Αριθ. 2/13147/0022 (13) 

Έγκριση υπερωριακής εργασίας υπαλλήλων με σχέση 

εργασίας ιδιωτικού δικαίου αορίστου χρόνου του Τα¬ 
μείου Παρακαταθηκών και Δανείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου άρθρου 18του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοίκη¬ 
σης και άλλες συναφείς διατάξεις», όπως αντικαταστάθη- 
καναπότο άρθρο 15του Ν. 2592/1998. 

2. Τις διατάξεις του Δ/τος 515/70 «περί χρονικών ορίων 
εργασίας μισθωτών» όπως συμπληρώθηκαν από το Ν.Δ. 
264/73. 

3. Τις διατάξειςτου Π.Δ. 410/1988 «Κώδικαςπροσωπικού 
με σύμβαση εργασίας ιδιωτικού δικαίου του Δημόσιου των 
Ο.Τ.Α και των λοιπών Ν.Π.Δ.Δ.». 

4. Την 1775/25.2.2002 απόφαση έγκρισης υπερωριακής 
εργασίας, της Επιθεώρησης Εργασίας Νομαρχίας Αττικής. 

5. Την 2/13071/0022/18.5.99 εγκύκλιο της 22ης Δ/νσης 
Μισθολογίου του Γ.Λ.Κ. 

6. Την 2/80345/8.11.99 κοινή υπουργική απόφαση «Με¬ 
ταβίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91». 

7. Τις υπάρχουσες υπηρεσιακές ανάγκες. 

8. Το γεγονός ότι, από τις διατάξεις της παρούσης προ- 
καλείται δαπάνη ύψους 2440 Ευρώ που θα καλυφθεί από 
τις πιστώσεις του ΚΑΕ 0261 του Προϋπολογισμού του Τ. Π. 
και Δανείων έτους 2002, αποφασίζουμε: 

Εγκρίνουμε υπερωριακή εργασία σε ένα Σύμβουλο Μη¬ 
χανογράφησης ιδιωτικού δικαίου αορίστου χρόνου και σε 
ένα φύλακα ιδιωτικού δικαίου αορίστου χρόνου του Ταμεί¬ 
ου Παρ/κών και Δανείων για 120 ώρες συνολικά ο καθένας 
από 1.3.2002 μέχρι 31.12.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2002 
Ο Γ ενικός Γ ραμματέας Δημ/κής Πολιτικής 
I. ΚΟΥΣΟΥΛΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




